CELEX: C2007/042/09
Language: da
Date: 2007-02-24 00:00:00
Title: Sag C-265/05: Domstolens dom (Store Afdeling) af 16. januar 2007 — José Perez Naranjo mod Caisse régionale d'assurance maladie Nord-Picardie (anmodning om præjudiciel afgørelse fra Cour de cassation — Afdeling for Civile Sager, Frankrig) (Forordning (EØF) nr. 1408/71 — artikel 4, stk. 2a, artikel 10a og artikel 95b — supplerende alderstilskud — national lovgivning, hvorved tilkendelsen af tilskuddet er undergivet bopælskrav — særlig ikke-bidragspligtig ydelse — indførelse i bilag IIa til forordning nr. 1408/71)

24.2.2007   
            
            
               DA
            
            
               Den Europæiske Unions Tidende
            
            
               C 42/5
            
         Domstolens dom (Store Afdeling) af 16. januar 2007 — José Perez Naranjo mod Caisse régionale d'assurance maladie Nord-Picardie (anmodning om præjudiciel afgørelse fra Cour de cassation — Afdeling for Civile Sager, Frankrig)
   (Sag C-265/05) (1)
   
   (Forordning (EØF) nr. 1408/71 - artikel 4, stk. 2a, artikel 10a og artikel 95b - supplerende alderstilskud - national lovgivning, hvorved tilkendelsen af tilskuddet er undergivet bopælskrav - særlig ikke-bidragspligtig ydelse - indførelse i bilag IIa til forordning nr. 1408/71)
   (2007/C 42/09)
   Processprog: fransk
   Den forelæggende ret
   Cour de cassation — Afdeling for Civile Sager
   Parter i hovedsagen
   
      Sagsøger: José Perez Naranjo
   
      Sagsøgt: Caisse régionale d'assurance maladie Nord-Picardie
   Sagens genstand
   Anmodning om præjudiciel afgørelse — Cour de Cassation — Afdeling for Civile Sager — Paris — fortolkning af artikel 4, stk. 2a, 10a, artikel 19, stk. 1, og artikel 95b i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT 1971 II, s. 366), med senere ændringer — national lovgivning, som gør tildelingen af det supplerende tilskud fra Den Nationale Solidaritetsfond betinget af bopæl — begrebet særlige ikke-bidragspligtige ydelser — tilskuddet opført i bilag IIa til forordning (EØF) nr. 1408/71
   Konklusion
   En ydelse som det supplerende tilskud, der er opført i bilag IIa, med overskriften »Frankrig«, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, udgør en særlig ydelse. En gennemgang af den måde, hvorpå det supplerende tilskud finansieres, foretaget på grundlag af de for Domstolen fremlagte sagsakter, viser, at der ikke er en tilstrækkelig klar forbindelse mellem det generelle sociale bidrag og den omhandlede ydelse, hvorfor det supplerende tilskud er en ikke-bidragspligtig ydelse. Det tilkommer imidlertid den forelæggende ret at efterprøve, om de i denne doms præmis 48-52 anførte elementer foreligger, med henblik på endeligt at fastslå, om den omhandlede ydelse er bidrags- eller ikke-bidragspligtig.
   
      (1)  EUT C 217 af 3.9.2005.